Anton Palvadre

Anton Palvadre (25. märts 1886 Sangaste vald, Korijärve küla – 16. jaanuar 1942 Sosva vangilaager, Sverdlovski oblast) oli Eesti õigusteadlane ja riigitegelane.

Elukäik
Lõpetas 1906. aastal Riia Vaimuliku Seminari. Revolutsioonilise tegevuse pärast istus Palvadre 1909–1910 Riias vangis. 1911. aastal lõpetas ta Tartu Ülikooli õigusteaduskonna ja töötas seejärel advokaadina. I maailmasõjas teenis Vene ohvitserina rindel ning oli kolm aastat Saksa sõjavangis.

Palvadre oli aastail 1919–1923 Eesti Sotsiaaldemokraatliku Tööliste Partei üks liidreid ning 1919–1920 töö- ja hoolekandeminister. Ta oli I, II ja lühemat aega ka III Riigikogu liige.

Ta toimetas ajalehte Sotsiaaldemokraat ja tegutses Tuleviku toimetuses. 1923. aastal sai Palvadrest riigikohtunik ja 1938–1940 oli ta õiguskantsler. Osales 1938. aasta põhiseaduse koostamisel.

1940. aastal otsustas Elva linnavolikogu müüa Anton Palvadrele üle 10 000-ruutmeetrine hoonestatud aianduskrunt Tartu tänaval Verevi järve ääres, hinnaga 620 krooniAianduskrunt õiguskantslerile. Rahvaleht, 15. aprill 1940, nr. 88, lk. 8..

Nõukogude NKVD arreteeris Palvadre 14. juunil 1941 ning ta küüditati Vene NFSVsse, kus ta järgmise aasta jaanuaris Sosva vangilaagris Sverdlovski oblastis suri. Pärast Palvadre surma tehti veel surmaotsus (!) 28. veebruaril 1942.

 Tunnustus 
 1940 Valgetähe I klassi teenetemärk

Isiklikku
Anton Palvadrel oli viis venda:
 Rein Palvadre – talupidaja ja seltsiliikumise tegelane
 Jaan Palvadre – rahvakooliõpetaja, talunik ja vallavanem
 Peeter Palvadre – raudteeametnik
 Jakob Palvadre – kommunist, punaste väejuht ja ajalooprofessor
 Juhan Palvadre – gümnaasiumiõpetaja ja koolidirektor

Viited

Kirjandus
 Õiguskantsler seaduspärasuse valvel. Uus Eesti, 12. jaanuar 1939, nr 11, lk 3
Toomas Anepaio , "Anton Palvadre. Õigusehoidja". Ilmamaa, Tartu 2022.

Välislingid


Kategooria:Õiguskantslerid
Kategooria:Eesti riigikohtunikud
Kategooria:Eesti töö- ja hoolekandeministrid
Kategooria:I Riigikogu liikmed
Kategooria:II Riigikogu liikmed
Kategooria:III Riigikogu liikmed
Kategooria:Eesti Sotsiaaldemokraatliku Tööliste Partei poliitikud
Kategooria:Tartu Ülikooli õigusteaduskonna õppejõud
Kategooria:Tartu Ülikooli õigusteaduskonna vilistlased
Kategooria:EÜS Ühenduse liikmed
Kategooria:Riia Vaimuliku Seminari vilistlased
Kategooria:Valgetähe I klassi teenetemärgi kavalerid
Kategooria:Eesti represseeritud isikud
Kategooria:Sündinud 1886
Kategooria:Surnud 1942